Аддзел адукацыі, спорту і турызму Чачэрскага райвыканкама

Гомельская вобласці

Дзяржаўная ўстанова адукацыі

“Дашкольны цэнтр развіцця дзіцяці г. Чачэрска”

Канспект занятка

па адукацыйнай вобласці

“Дзіця і грамадства”:

**“Янка Купала - славуты пясняр Беларусі”.**

Падрыхтавала

выхавацель дашкольнай адукацыі

Мініна Іна Альбертаўна

Чачэрск 2022

**Праграмныя задачы:** абагульніць і сістэматызаваць веды выхаванцаў пра класіка беларускай літаратуры - Янку Купалу і яго творчасць; развіваць сацыяльныя і пазнавальныя матывы, маналагічную мову, мысленне, памяць; выхоўваць цікавасць да людзей праславіўшых нашу краіну.

**Абсталяванне:** аўдыёзапіс песні “Спадчына” Я.Купалы і І. Лучанка; фотаздымкі: Я. Купалы; помнікі яму; установы культуры, якім прысвоена яго імя; мясцінаў, звязаных з яго жыццём; піктаграмы; прадметныя малюнкі для складання калажоў; карткі з сюжэтнымі малюнкамі да вершаў паэта, мальберты.

**Папярэдняя праца:** разглядванне тэматычнага альбома “Песняры Беларускай зямлі”; гутарка пра народнага песняра Беларусі - Я. Купалу; выразнае чытанне яго вершаў “Бай”, “Лістапад”, “Хлопчык і лётчык”.

**Ход занятка:**

*Прывітанка:*

Ці ўсе ёсць? Вітаем вас.

Пачынаем, бо ўжо час

Ёсць тут я, ёсць і вы

1, 2, 3.

Прывітанне гасцям!

*В:* - Мае даражэнькія, сёння з вамі мы накіруемся на міні-выставу, якая прысвечана вядомаму пісьменніку Беларусі…А каму вы даведаецеся, калі паглядзіце на партрэт, які я прынесла. Можа ведаеце, хто гэта?

*Д:* - Гэта Янка Купала.

*В:* - Так, гэта Я.Купала. Я ўпэўнена, што вы шмат ведаеце пра яго. Давайце паспрабуем сябе ў ролі экскурсаводаў. Хто жадае выйсці да выставы і паведаць па фотаздымкам цікавыя падзеі пра Янку Купалу.(*выходзяць жадаючыя, якія расказваюць па 1-2 сказа*).І так, пачнём.

*Прыкладныя высказванні дзяцей*

*1 дз.: -*  Гэта Я. Купала, народны паэт Беларусі. 140 год таму назад, калі не было яшчэ на свеце ні нас, ні нашых бацькоў, нават бабуль і дзядуль, у фальварку Вязынка нарадзіўся хлопчык Янка.

*2 дз.:* - Сапраўднае імя паэта Янка Луцэвіч, а Янка Купала- гэта літаратурнае імя. Назваўся ён так таму, што нарадзіўся падчас свята Купалле.

*3 дз.:* - Калі хлопчык падрос, ён захапіўся чытаннем кніг, любіў вершы, казкі. Потым гэта захапленне перайшло ў жаданне самаму пісаць вершы. Першы верш, які склаў Я. Купала быў жартоўны, пра сваю сястрычку, якую вельмі любіў.

*4 дз.:* - Акрамя чытання кніг, Янка любіў мызыку. З задавальненнем ён слухаў ігру на скрыпцы і цымбалах. Бацька ўбачыў яго захапленне музыкай, таму купіў сыну скрыпку. На скрыпцы яго вучыў граць сябар Мартын.

*5 дз.:* - У многіх гарадах нашай краіны ўстаноўлены помнікі паэту. Таксама вуліцы, паркі, бібліатэкі носяць імя Янкі Купалы. У Мінску ёсць станцыя “Купалаўская”, тэатр ім. Янкі Купалы. І, нават, ёсць пасёлак, які называецца “ Янка Купала”.

*В:* - Малайцы! Мне было вельмі цікава вас слухаць. А зараз давайце пройдзем у гульнёвую залу і працягнем цікавы занятак.

*В:* - Паэт вельмі любіў дзяцей, сябраваў з імі. Яны сустракалі дзяцьку Янку, як блізкага чалавека, расказвалі свае сакрэты. А ён хацеў, каб яго маленькія сябры раслі працавітымі, паслухмянымі, добра вучыліся, любілі сваю краіну, і каб іх мары збываліся. І таму паэт шмат пісаў для дзяцей.

*В:* - Зараз я прапаную наладзіць вам гульню “Чароўная скарбонка”. У скарбонцы - піктаграмы да вершаў Я. Купалы. Вы павіны іх расшыфраваць – даведацца, якім вершам адпавядаюць піктаграмы.

*Паказ піктаграмы да верша “Лістапад”.*

*В:* - Паглядзіце ўважліва і скажыце, якому вершу адпавядае гэта піктаграма?

*Д:* - Гэта піктаграма да верша “Лістапад”

*В:* - Якая пара года апісваецца ў гэтым вершы?

Д: - Восень

В: - Малайцы.

*В:* - А гэта піктаграма адпавядае якому вершу?

*Д:* - Гэта верш “Бай”

*В:* - А вы ведаеце, хто такі “Бай”?

*Д:* - Гэта казачнік, які расказвае казкі.

*В:* - Пра каго баіць “Бай” у гэтым вершы?

*Д:* - Пра пчолак.

*В:* - Вы ўжо ведаеце, што не толькі можна слухаць вершы, а і рухацца пад іх. Я прапаную зрабіць дынамічную паўзу паводле ўрыўка верша Я. Купалы “Бай”. *(Выхаванцы разам з выхавацелем выконваюць дынамічную паўзу)*

*В:* - Адкажыце, якому вершу адпавядае гэта піктаграма?

*Д:* - Гэта піктаграма да верша “Хлопчык і лётчык”

*В:* - Я хачу расказаць адну гісторыю пра хлопчыка Юру, які, прачытаўшы гэты верш, пажадаў стаць падобным да героя твора. Дзіцячая мара яго здейснілася- ён стаў першым касманаўтам. Гэта гісторыя пра Юрыя Гагарына.

*В:* - Давайце паслухаем верш “Хлопчык і лётчык”. *(Дзеці расказваюць верш)*

*В:* - Малайцы!

*В:* - Дзеці, я зрабіла калажы па вершах Я. Купалы, але сёння раніцай нехта паблытаў карцінкі. Дапамажыце, калі ласка, зноў іх скласці і яны упрыгожаць нашу міні-выставу, прысвечанную юбілею пісьменніка. Вы згодны?

*Д:* - Так.

*В:* - На пачатку занятка, я вам раздала фішкі, з дапамогай якіх разделімся на тры каманды. Каманда “Ліст”, “Самалёт”, “Пчала”. Падыдзіце да сваіх сталоў, на якіх ляжаць карткі, а ў цэнтры сюжэтныя малюнкі да вершаў. Каманда “Ліст” - у вас сюжэтны малюнак да якога верша? (Лістапад). Каманда “Самалёт” - у вас сюжэтны малюнак да якога верша? (Хлопчык і лётчык.) Каманда “Пчала” - у вас сюжэтны малюнак да якога верша? (Бай.) Вам неабходна падабраць карцінкі, пра якія гаворыцца ў вершах і раскласці іх на адпаведныя сталы. *(Дзеці працуюць пад гучанне песні “Спадчына”).*

*В:* - Якія цудоўныя атрымаліся калажы. Зараз мы іх размесцім на нашай выставе.

*В:* - А ці спадабалася вам песня, якая цяпер гучала? Яна таксама напісана на верш “Спадчына” Я. Купалы. А як вы разумееце слова “Спадчына”. *(Тлумачаць сэнс слова.)* Кожны з вас павінен любіць нашу спадчыну, адчуваць яе хараство і прыгажосць, берагчы і паважаць яе.

*В:* - Наступная гульня называеца “Так, ці не?” Будзьце ўважлівымі! Мы пачынаем!

- Ці верыце вы, што Я. Купала беларускі пісьменнік? (Так.)

- Ці верыце вы, што Я. Купала пісаў толькі для дарослых?(Не, ён пісаў таксама і для дзяцей.)

- Ці верыце вы, што сапраўднае імя Я. Купалы – Канстанцін Міцкевіч? (Не, яго сапраўднае імя Янка Луцэвіч.)

- Ці верыце вы, што Я. Купала напісаў для дзяцей верш “На рэчцы зімой”? (Не, гэты верш напісаў Якуб Колас.)

- Ці верыце вы, што Я. Купала сябраваў з пісьменнікам Якубам Коласам? (Так.)

- Ці верыце вы, што Я. Купала нарадзіўся ў шматдзетнай сям’і? (Так.)

- Ці верыце вы, што на вершы Я. Купалы напісаны песні? (Так.)

- Ці верыце вы, што у нашым горадзе ёсць вуліца Янкі Купалы? (Так.)

*В:* - Так, такая вуліца ёсць у нашым горадзе.

*В:* - -Зараз мы з вамі пагуляем яшчэ ў адну гульню - “Перакладчык”. Я буду называць вам словы па-руску, а вы павінны будзеце перакласці іх на беларускую мову. Напрыклад: наследие-спадчына, друзья-сябры, выставка-выстава, береза- бяроза, медведь-мядзведзь, ветки-галінкі, сказочник-казачнік, цветы-кветкі, звезды-зоры, мальчик-хлопчык.

*В:* - Малайцы! Вось на гэтым наша падарожжа, прысвечанае вялікаму пісьменніку Беларусі - Я. Купалу завершана. І зараз я хачу ўзяць у вас інтэрв’ю і спытаць, што цікавага вы сёння рабілі? ( *прыкладныя высказванні: наведвалі міні-выставу,гулялі ў гульні, расказвалі верш, рабілі калажы, дынамічную паўзу)*

*В:* - Вы многа запомнілі пра славутага беларускага пісьменніка Я. Купалу! А зараз працягнем наша інтэрв’ю і вы мне раскажыце, пра што яшчэ вы хацелі б даведаца, ці дзе пабываць? *( Прыкладныя выказванні: даведаца пра музей Я. Купалы; пабываць у Купалаўскім тэатр; г.д.)*

*В:* - Добра, я зразумела вашы пажаданні, і рада, што вы хочаце яшчэ больш ведаць пра Я. Купалу.

*В: -* Дзеці, хутка вы пойдзеце ў школу. Навучыціся чытаць. Будзеце знаёміцца з новымі кнігамі, цікавымі творамі, сярод якіх, абавязкова, сустрэнуца і творы Я.Купалы. Упэўнена, што вам спадабаюцца яны.

**Літаратура:**

1. Учебная программа дошкольного образования / Министерство образования Республики Беларусь. – Минск : НИО, 2019. – 479 с.
2. Код доступу: [http://www.edu.by](http://www.edu.by/)
3. Код доступу: [http://www.adu.by](http://www.adu.by/)